钦定古今图书集成/明伦汇编/闺媛典/第097卷 > 皇清三 > 王斗维妻沈氏
## 钦定古今图书集成/明伦汇编/闺媛典/第097卷 > 皇清三 > 王斗维妻沈氏

按《诸城县志》：沈氏，孝子王斗维妻。天性纯孝。年二十三，土寇蜂起，斗维以庐墓被杀。氏哭曰：“子从父死，妻不当从夫死乎！” 亲戚劝曰：“奈夫绝后何？不如抚孤以全夫嗣为大。” 再三强之，乃不死。抚周岁子伟，躬亲教诲，备尝艰苦。顺治九年，西山土寇至，或劝之避，氏曰：“夫柩未葬，去将焉往？此吾从夫地下时也。” 寇至，氏骂贼死夫柩前。